Brynhild Petersen

Brynhild H. Petersen (født 19. april 1917 i Korgen, død 27. november 2012) var en lærer og vever fra Mo i Rana. Hun var særlig kjent som ekspert på veving av såkalte Nordlandsåklær og båtryer. Hun var også en av dem som tok ansvaret for å videreføre tradisjonen med tægerbinding.

I 1983 mottok hun Rana kommunes kulturpris, og i 2005 ble hun tildelt Kongens fortjenstmedalje i sølv «for en mangeårig innsats som tradisjonsbærer og formidler av forskjellige husflidsteknikker».Fylkesmannen i Nordland 

I 1987 gav hun og kunsthåndverkeren Lillian Erlandsen ut boken Fell-åklær fra Rana-distriktet på Landsbruksforlaget.

Hun var i mange år formann i Ranen husflidslag, og var sentral i arbeidet for å bevare nordlandske husflidstradisjoner. I tillegg til å holde kurs i ulike veveteknikker og tægerbinding, underviste hun blant annet i kontstrikk, pjoning, gimping og en sjelden broderiteknikk som kalles kanuttasøm.

 Referanser 

Kategori:Personer fra Rana kommune
Kategori:Kongens fortjenstmedalje i sølv
Kategori:Vevere
Kategori:Kultur i Nordland
Kategori:Husflid
Kategori:Norske tekstilkunstnere